nahid-hub/BLUGE-bengali-wikipedia-section-title-prediction huggingface dataset:
মুক্তিযুদ্ধের সময় দেওয়ানগঞ্জ ১১ নং সেক্টরের অন্তর্ভুক্ত ছিল। ১১ সেক্টরের সেক্টর কমান্ডার হিসেবে দায়িত্ব পালন করেন যথাক্রমে কর্ণেল তাহের ও লেফট্যানেন্ট জেনারেল জিয়াউর রহমান। উইং কমান্ডার হামিদুল্লাহ খান প্রথমে উপ-সেক্টর কমান্ডারের দায়িত্ব পালন করেন এবং পরবর্তীতে ১৯৭১-এর ৩ নভেম্বর থেকে সেক্টরের কমান্ডারের দায়িত্ব লাভ করেন। ১৯৭১ সালের ১২ই মার্চ বেলতলী নামক বাজারে দেওয়ানগঞ্জের মধ্যে প্রথম বাংলাদেশের পতাকা উত্তোলন করা হয়। পতাকা উত্তোলন করেন বীর মুক্তিযোদ্ধা হারুন হাবীব এবং শহীদ আনোয়ারুল আজিম ছানা। তাদের পতাকা উত্তোলনের ছবি পাকিস্তানি হানাদার বাহিনীর কাছে পৌঁছালে আনোয়ারুল আজিম ছানা কে পাক বাহিনী গ্রেপ্তার করে এবং অমানুষিক নির্যাতন করে হত্যা করে। আনোয়ারুল আজিম ছানা এই অঞ্চলের প্রথম শহীদ মুক্তিযোদ্ধা। 

মুক্তিযুদ্ধের শুরুতেই পাক বাহিনীরা বাহাদুরাবাদ ঘাট দখলে নেয়। মুক্তিযোদ্ধারা কাঠারবিল, সানন্দবাড়ি সহ বেশ কিছু স্থানে ক্যাম্প স্থাপন করে এবং নিয়মিত প্রশিক্ষণের মাধ্যমে সবাইকে যুদ্ধে উদ্বুদ্ধ এবং দক্ষ করে তোলে। এসময় প্রায় ১০০০ মুক্তিযোদ্ধা চর হাতিভাঙ্গা নামক স্থানে মুক্তিযোদ্ধা লেঃ শামসুল আলমের নেতৃত্বে নিয়জিত ছিলেন। তারা জামালপুরের সাথে পাক বাহিনীর ঢাকার যোগাযোগ ব্যবস্থা অকার্যকর করার জন্য নভেম্বর মাসের শেষ দিকে একটি সফল অপারেশনে অংশগ্রহণ করেন। এতে ৫ ডিসেম্বর দেওয়ানগঞ্জ এবং ১০ ডিসেম্বর জামালপুর জেলা শত্রুমুক্ত হয়।
মুক্তিযুদ্ধের সময় দেওয়ানগঞ্জ সরকারী উচ্চ বিদ্যালয় সহ বিভিন্ন স্থাপনা পাক বাহিনীর আক্রমণে ক্ষতিগ্রস্ত হয়। দেওয়ানগঞ্জ রেলস্টেশনের লোকোশেড, রেলস্টেশন সংলগ্ন জিআরপি থানা, আলিয়া মাদ্রাসা, জিলবাংলা সুগার মিলস্ লিমিটেড, দেওয়ানগঞ্জ উচ্চ বিদ্যালয় মাঠ, কাঠারবিলের গয়েরডোবা, ফারাজীপাড়া, পুরাতন বাহাদুরাবাদঘাটে এ সব স্থানে পাকহানাদার বাহিনীর নির্যাতনী ক্যাম্প ছিল ।

মুক্তিযুদ্ধ চলাকালীন সময়ে পাক হানাদার বাহিনী বাহাদুরাবাদ ঘাটে ব্যপক গণহত্যা চালায়। অসংখ্য নিরীহ, সাধারণ মানুষকে এখানে এনে নির্মম ভাবে হত্যা করা হয়। মুক্তিযোদ্ধাদের ধরে এনে নির্মম শাস্তি দেওয়ার জন্য এখানে ছিল টর্চার সেল। তরুণ ছাত্রনেতা আনোয়ারুল আজিজ ছানাকে পাকিস্তানপন্থীরা ধরিয়ে দিলে ৬ মে তাকে নির্মমভাবে অত্যাচার চালিয়ে বাহদুরাবাদ ঘাটে হত্যা করা হয়। দেওয়ানগঞ্জ উপজেলায় স্বাধীনতা যুদ্ধে তিনিই প্রথম শহিদ। 

রেল শ্রমিক নেতা জয়নাল আবেদীন কে ১৯৭১ সালে ১০মে রাতে দেওয়ানগঞ্জ রেলওয়ে স্টেশন থেকে ধরে নিয়ে বাহাদুরাবাদ ঘাটে গুলি করে যমুনা নদীতে লাশ ভাসিয়ে দেয়।


১৯৭১ সালের ১১ই এপ্রিল তৎকালীন পূর্ব পাকিস্তান রেলওয়েতে কর্মরত তোফানো শেখ কে চোখ বেঁধে, টেনে-হেঁচড়ে স্টেশনে নিয়ে আসে। পরে স্টেশনের জ্বলন্ত কয়লার ইঞ্জিনের আগুনে নিক্ষেপ করে ঢাকনার মুখ বন্ধ করে দিয়ে তাকে হত্যা করে পাক বাহিনী।

দেওয়ানগঞ্জ উপজেলায় পাকিস্তানি সেনাবাহিনীর সঙ্গে মুক্তিবাহিনীর দুটি বড় যুদ্ধ সংগঠিত হয়। একটি বাহাদুরাবাদ ফেরিঘাট যুদ্ধ, অন্যটি জিলবাংলা চিনিকল যুদ্ধ।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. স্বাধীনতা যুদ্ধে দেওয়ানগঞ্জ
titleC. বাহাদুরাবাদ ঘাটের যুদ্ধ
titleD. পটভূমি
উত্তর: titleB
চাকরির শুরুতে তিনি মার্কিন যুক্তরাষ্ট্রের ওয়াশিংটন ডিসিতে অবস্থিত ফরেন সার্ভিস ইনস্টিটিউটে আন্তর্জাতিক আইন ও কূটনীতিশাস্ত্র অধ্যয়ন করেন। তিনি ব্রিটিশ পররাষ্ট্র দফতরেও কূটনীতি বিষয়ে কোর্স সম্পন্ন করেন। এছাড়া তিনি ফ্রান্সে প্যারিসের ইনস্টিটিউট অব ইন্টারন্যাশন্যাল রিলেশন্স থেকে কূটনীতি বিষয়ে ডিপ্লোমা অর্জন করেন। তিনি ভারত, তুরস্ক, বেলজিয়াম, সৌদি আরব, যুক্তরাজ্য, নেদারল্যান্ড, বার্মা এবং অস্ট্রেলিয়ায় পাকিস্তানি দূতাবাসে বিভিন্ন কূটনৈতিক পদে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. শিক্ষাজীবন
titleC. জন্ম
titleD. চাকুরী জীবন
উত্তর: titleB
এই সূত্রগুলি মুখ্যত ‘বিজ্ঞপ্তি-মাত্র’ বা ‘কেবলমাত্র প্রতিনিধিত্বমূলক’ মতবাদ শিক্ষা দেয়। এগুলি যোগাচার সম্প্রদায়ের সঙ্গে যুক্ত। "সন্ধিনির্মোচন সূত্র" (খ্রিস্টীয় দ্বিতীয় শতক) এই শ্রেণীর প্রাচীনতম বিদ্যমান সূত্র। গেলুগপা কর্তৃপক্ষের মতে এটিই এই শাখার একমাত্র সূত্র। এই সূত্রটি বুদ্ধের শিক্ষাকে তিনটি শ্রেণীতে বিভক্ত করেছে। একেই বলা হয়েছে ‘ধর্মচক্রের তিন আবর্তন’। প্রথম আবর্তনে এটি শ্রাবকদের "আগম" বর্ণনা করে। দ্বিতীয় আবর্তনে এটি "প্রজ্ঞাপারমিতা সূত্র" সহ নিম্ন মহাযান সূত্রগুলি বর্ণনা করেছে। এবং সবশেষে এই সূত্রের অনুরূপ সূত্রগুলিকে তৃতীয় আবর্তনভুক্ত করা হয়েছে। এছাড়া এই শ্রেণীবিভাগে প্রথম দুটি আবর্তবনকে সাময়িক বলা হয়েছে এবন সর্বশেষ শ্রেণীটিকে চরম সত্য বলা হয়েছে। বলা হয়েছে, এটির অধিক ব্যাখ্যা প্রয়োজন নেই (‘নিতর্থ’)।

সঠিক অনুচ্ছেদ শিরোনাম কোনটি?
titleA. দেহান্তরণ সূত্রাবলি
titleB. ক্রিয়াতন্ত্র
titleC. তৃতীয় আবর্তন সূত্রাবলি
titleD. যোগতন্ত্র
উত্তর: titleC
বরিশাল বিএম (ব্রজমোহন) কলেজ থেকে আই..এস.সি পাস করে মোয়াজ্জেম হোসেন ১৯৫০ সালে মেধা ও যোগ্যতার ভিত্তিতে পাকিস্তান নৌবাহিনীতে কমিশন্ড অফিসার হিসেবে যোগ দেন। নৈপুণ্য ও দক্ষতা প্রদর্শন করায় ১৯৫১ সালে ইংল্যান্ডে নেভাল ইঞ্জিনিয়ারিং ডিগ্রির জন্য পাঠানো হয়। একই বছর তিনি ব্রিটিশ রাজকীয় নৌবাহিনীতেও প্রশিক্ষণ গ্রহণ করেন। তিনি রয়াল নেভাল ইঞ্জিনিয়ারিং কলেজের সব পরীক্ষায় সফলতার সঙ্গে উত্তীর্ণ হন। প্রশিক্ষণ শেষে তিনি পাকিস্তান নৌবাহিনীতে কমিশন লাভ করেন। পরবর্তী সময়ে ১৯৫৯ সালে মেরিন বিশেষজ্ঞ কোর্সে ম্যানভিন রয়াল কলেজে অধ্যয়ন ও প্রথম স্থান অধিকার করেন। মোয়াজ্জেম হোসেন পাকিস্তান নৌবাহিনীর মনোনীত অফিসার হিসেবে ১৯৫৮-১৯৬০ সালে ব্রিটিশ ইনস্টিটিউট অব মেকানিক্যাল ইঞ্জিনিয়ারিং এবং ব্রিটিশ ইনস্টিটিউট অব মেরিন ইঞ্জিনিয়ারিং থেকে মেরিন ইঞ্জিনিয়ারিং ও মেকানিক্যাল ইঞ্জিনিয়ারিংএ গ্রাজুয়েশন ডিগ্রি লাভ করেন। তিনি ১৯৬৬ সালে নেভাল বেস চট্টগ্রামে চিফ ইঞ্জিনিয়ার নিযুক্ত হন এবং ১৯৬৭ সালে লেফটেন্যান্ট কমান্ডার পদে উন্নীত হন। এ সময় তিনি ডেপুটেশনে পূর্ব পাকিস্তান অভ্যন্তরীণ নৌ পরিবহন সংস্থার বরিশাল শাখায় যোগ দেন।

সঠিক অনুচ্ছেদ শিরোনাম কোনটি?
titleA. জন্ম ও পারিবারিক পরিচিতি
titleB. কর্মজীবন
titleC. পুরস্কার ও সম্মাননা
titleD. রাজনৈতিক জীবন
উত্তর: titleB
২০১৪ সালে মিরপুরে জমি দখলকে কেন্দ্র করে পুলিশের সহায়তায় আওয়ামী লীগ শাসক দলের সদস্যরা উর্দুভাষী সম্প্রদায়ের সাথে সংঘর্ষে লিপ্ত হয়েছিল। এই সংঘর্ষের সময় আওয়ামী লীগ ও তার স্থানীয় বাঙালি সমর্থকেরা এক পরিবারের আটজন সহ নয় জনকে জীবন্ত পুড়িয়ে মেরে ফেলে।

আক্রমন প্ররোচনার জন্য বিহারীরা জাতিগত বাঙালি আইনপ্রণেতা ইলিয়াস মোল্লাকে দোষারোপ করেছিল। ইলিয়াস মোল্লা জড়িত থাকার কথা অস্বীকার করেন এবং তার বিরুদ্ধে "স্বার্থানেষী ষড়যন্ত্র" বলে নিন্দা করেন।

সঠিক অনুচ্ছেদ শিরোনাম কোনটি?
titleA. ২০১৪ কালসি সংঘর্ষ
titleB. ইতিহাস
titleC. নাগরিকত্ব ও বিরোধ দূর করার চেষ্টা
titleD. দেশবিভাগের ভয়াবহতা
উত্তর: titleA
৬ মার্চ ১,৫০০ থেকে ২,০০০ চেচেন যোদ্ধা গ্রোজনিতে অনুপ্রবেশ করে এবং শহরটির ওপর তিন দিনব্যাপী একটি অতর্কিত আক্রমণ চালিয়ে অধিকাংশ এলাকা দখল করে নেয় ও প্রচুর অস্ত্রশস্ত্র ও গোলাবারুদ হস্তগত করে। মার্চে চেচেন যোদ্ধারা সামাশকি গ্রাম আক্রমণ করে এবং সংঘটিত যুদ্ধে শত শত গ্রামবাসী প্রাণ হারায়। এক মাস পর ১৬ এপ্রিল আরব জিহাদি নেতা ইবনে আল-খাত্তাবের যোদ্ধারা শাতোয়ে একটি বৃহৎ রুশ আর্মার্ড কলামকে ধ্বংস করে এবং কমপক্ষে ৭৬ জন রুশ সৈন্যকে হত্যা করে। ভেদেনোর নিকট আরেকটি আক্রমণে কমপক্ষে ২৮ জন রুশ সৈন্য নিহত হয়।

যুদ্ধক্ষেত্রে পরাজয় এবং ক্রমবর্ধমান সামরিক ক্ষয়ক্ষতি রাশিয়ায় যুদ্ধটিতে ক্রমেই অজনপ্রিয় করে তুলতে থাকে। তদুপরি ১৯৯৬ সালের রাষ্ট্রপতি নির্বাচনও সন্নিকটে আসতে থাকে। এর ফলে ইয়েলৎসিনের সরকার এই যুদ্ধ শেষ করার একটি উপায় খুঁজতে থাকে। ১৯৯৬ সালের ২১ এপ্রিল রুশ ক্ষেপনাস্ত্র হামলায় চেচেন রাষ্ট্রপতি জওহর দুদায়েভ নিহত হন, কিন্তু তা সত্ত্বেও চেচেন বিচ্ছিন্নতাবাদীরা যুদ্ধ অব্যাহত রাখে। চেচেন ভারপ্রাপ্ত রাষ্ট্রপতি সেলিম-খান ইয়ান্দারবিয়েভের সঙ্গে একটি অস্থায়ী যুদ্ধবিরতি স্বাক্ষরের পর ১৯৯৬ সালের ২৮ মে ইয়েলৎসিন আনুষ্ঠানিকভাবে চেচেন যুদ্ধে "বিজয়"ও ঘোষণা করে ফেলেন। রাজনৈতিক নেতৃবৃন্দের যুদ্ধবিরতি ও শান্তি সংক্রান্ত আলোচনার মধ্যেই যুদ্ধ চলতে থাকে। ১৯৯৬ সালের ৬ আগস্ট রুশ রাষ্ট্রপতি হিসেবে ইয়েলৎসিনের দ্বিতীয়বার শপথ গ্রহণের ৪ দিন পূর্বে যখন চেচনিয়ায় রুশ সেনাবাহিনীর অধিকাংশ সৈন্যকে অবশিষ্ট চেচেন পার্বত্য ঘাঁটিগুলোর ওপর চূড়ান্ত আক্রমণ চালানোর উদ্দেশ্যে দক্ষিণ চেচনিয়ায় প্রেরণ করা হয়েছিল, তখন চেচেন বিচ্ছিন্নতাবাদীরা গ্রোজনির ওপর আরেকটি অতর্কিত আক্রমণ চালায়।

সঠিক অনুচ্ছেদ শিরোনাম কোনটি?
titleA. মানবাধিকার লঙ্ঘন ও যুদ্ধাপরাধ
titleB. রুশ সাম্রাজ্য এবং সোভিয়েত ইউনিয়নের অধীনে চেচনিয়া
titleC. সোভিয়েত ইউনিয়নের পতন এবং রুশ ফেডারেশন চুক্তি
titleD. যুদ্ধ চলমান
উত্তর: titleD
ঢাকা বিশ্ববিদ্যালয়কে শুরু থেকেই সুপরিকল্পিত ভাবে একটি আবাসিক বিশ্ববিদ্যালয় হিসেবে গড়ে তোলা হয়। অধুনালিপ্ত পূর্ববাংলা ও আসাম প্রদেশের রাজধানীর জন্য ঐতিহাসিক বাগ-এ-পাতশাহীতে গড়ে উঠেছিলো রমনীয় "রমনা"। বিশ্ববিদ্যালয় ক্যাম্পাসের মনোলোভা দৃশ্যাবলী একদিকে যেমন ছিলো প্রগতিশীলতার ধারক, তেমনি তারুণ্যের উন্মত্ততাকে যেনো হাতছানি দিয়েছিলো এক উদাত্ত আহবানে। বিশ্ববিদ্যালয় ক্যাম্পাসকে কেন্দ্র করে তার পূর্ব পাশে অবস্থিত ঢাকা হল (বর্তমান শহীদুল্লাহ হল), লিটন হল, কার্জন হল, বিজ্ঞান ভবন সমূহ, ঢাকা হল এর পূর্ব পাশে বিরাট দীঘি, অপর পাশে ফজলুল হক মুসলিম হল। বিশ্ববিদ্যালয় মাঠে প্রধান প্রবেশ পথ ছিলো ঢাকা হল (বর্তমান শহীদুল্লাহ হল)- এর দিক থেকে, মাঠে ঢুকতেই ডানে জিমনেসিয়াম আর বামে একটি পুকুর; বিশ্ববিদ্যালয় মাঠটি ত্রিকোণাকৃতি এবং তাতে দুটি ফুটবল গ্রাউন্ড ছিলো। মাঠের উত্তর দক্ষিণ পূর্ব তিনদিক দিয়েই বৃক্ষশোভিত রাজপথ প্রসারিত; বিশ্ববিদ্যালয় মাঠের দক্ষিণদিকের রাস্তাটি ইউকেলিপটাস শোভিত, যে রাস্তাটি মুসলিম হল পর্যন্ত সম্প্রসারিত এবং মুসলিম হলের সামনে শিরিষ বা রেইনট্রি জাতীয় বৃক্ষ শোভিত; পুরাতন রেললাইনের সঙ্গে সমান্তরাল সাবেক পূর্ববাংলা ও আসাম সরকারের সেক্রেটারিয়েট ভবন, সামনে ইউকেলিপটাস শোভিত প্রশস্ত রাজপথ এবং বিশ্ববিদ্যালয় ময়দান। ঐ সেক্রেটারিয়েট ভবনের দোতলায় প্রথমে মুসলিম হল এবং একতলায় বিজ্ঞান ছাড়া অন্যান্য বিভাগ বিশেষত কলা অনুষদের বিভাগ এবং ক্লাশরুম প্রতিষ্ঠিত হয়। দ্বিতীয় মহাযুদ্ধের সময় এ বিশাল ভবনটির পূর্বাংশ ব্যতীত সবটুকুই সামরিক হাসপাতালে এবং দেশবিভাগের পূর্বে মেডিকেল কলেজে রূপান্তরিত হয়। বিশ্ববিদ্যালয়ের খেলার মাঠের উত্তর দিকে প্রবাহিত রাজপথের পাশে ছিলো দুটি কি তিনটি বিরাট লাল ইটের দোতলা বাংলো, যেখানে বিশ্ববিদ্যালয়ের অধ্যাপকেরাই বাস করতেন। এ বাংলোগুলোর পেছনে রমনা রেসকোর্সের দিকে মুখ করে বর্ধমান হাউস ও তখন ঢাকা বিশ্ববিদ্যালয়ের ছাত্রাবাস এবং সংশ্লিষ্ট শিক্ষক নিবাস। দেশবিভাগের পরে যা হয়েছিলো, পূর্ব বাংলার প্রধানমন্ত্রী প্রথমে খাজা নাজিমউদ্দিন এবং পরে নূরুল আমীনের বাসভবন। ১৯৫৪ সালের সাধারণ নির্বাচনে "যুক্তফ্রন্টের" জয়লাভের পর ১৯৫৭ সালে একুশ দফার এক দফা অনুযায়ী বর্ধমান হাউস বাংলা একডেমিতে রূপান্তরিত হয়। বিশ্ববিদ্যালয় মাঠের ভেতরে সে কালে একটি পুকুর (উত্তর পূর্বকোণে) ছাড়াও একটি জঙ্গলাকীর্ণ পুরাতন কবরস্থান ছিলো, যা এখন নেই।

সঠিক অনুচ্ছেদ শিরোনাম কোনটি?
titleA. মুক্তিযুদ্ধ ও ঢাকা বিশ্ববিদ্যালয়
titleB. ক্যাম্পাস
titleC. ঢাকা বিশ্ববিদ্যালয় নিম্ন কর্মচারী আন্দোলন
titleD. আবাসিক পরিবেশ
উত্তর: titleB
নাচোলে তেভাগা আন্দোলন শুরু হয়। পদ্মা-মহানন্দা-পুনর্ভবার কোল ঘেঁষে গড়ে ওঠা চাঁপাইনবাবগঞ্জ ছিল মধ্যযুগের মুসলিম বাংলার প্রাণকেন্দ্র গৌড় নগরীর এক অগ্রসর জনপদ। ইতিহাসের দীর্ঘ পথপরিক্রমায় এই জনপদ কখনোই বাংলার শাশ্বত প্রতিবাদমুখর ঐতিহ্যের পথ থেকে বিচ্যুত হয়নি ; বরং স্বদেশী ও ভিনদেশী সব রকমের শোষণ, নিপীড়ন ও দুঃশাসনের বিরুদ্ধে প্রতিরোধ সংগ্রামে এখানকার বরেন্দ্রভূমি চিরকাল স্বাধীনচেতা মানুষের বুকের রক্তে রঞ্জিত হয়েছে। সাম্রাজ্যবাদী ব্রিটিশের বিরুদ্ধে সংঘটিত নীল বিদ্রোহ ও সাঁওতাল বিদ্রোহ, পাকিস্তান আমলে নাচোলের কৃষক বিদ্রোহ, বায়ান্নর ভাষা আন্দোলন ও একাত্তরের মুক্তিযুদ্ধ এবং এমনকি স্বাধীনতা-পরবর্তী সময়ে স্বৈরাচারবিরোধী গণঅভ্যুত্থানসহ প্রতিটি গণতান্ত্রিক ও স্বাধিকার আন্দোলনে চাঁপাইনবাবগঞ্জবাসী তাদের বিদ্রোহী ও অধিকারসচেতন সত্তার প্রমাণ দিয়েছেন।

সঠিক অনুচ্ছেদ শিরোনাম কোনটি?
titleA. অর্থনীতি
titleB. তেভাগা আন্দোলন
titleC. নামকরণ
titleD. প্রশাসনিক এলাকাসমূহ
উত্তর: titleB
সমাজ শব্দের অর্থ সহযোগিতা। আপনি, আমি বা আমরা প্রত্যক্ষ বা পরোক্ষ ভাবে ধুমপানের বিপক্ষে অর্থাৎ ধুমপানের বিরুদ্ধে তীব্র প্রতিরোধ সহ প্রতিকার করতে পারি। যা শুরু হতে পারে ব্যক্তি, পরিবার, সমাজ, পাড়া, মহল্লা, থানা, উপজেলা, জেলা, বিভাগ ক্রমান্নয়ে দেশ পর্যায়ে যারা কর্তা ব্যক্তি প্রশাসনে আছেন সবার আগে তাদের আইন প্রয়োগের মাধ্যমে ধুমপান বন্ধ করার জন্য কঠিন থেকে কঠিনতর আইন প্রণয়ন ও প্রয়োগ করতে হবে। বেসরকারী এনজিও, ইলেক্ট্রনিক্স ওি প্রিন্ট মিডিয়া সরাসরি ধুমপানের কুফল সম্পর্কে বিজ্ঞাপন, নাটোক, সিনেমা, আর্টিকেল সহ এর বিরুপ প্রভাব সম্পর্কে জনগণের কাছে সরাসরি প্রচার করতে হবে।

বিশেষ করে পুলিশ প্রশাসন যদি প্রত্যক্ষ করে তাদের ক্ষমতার প্রয়োগ করতে পারেন তাহলে তামাক বা ধুমাপান বন্ধ করা সহজ থেকে সহজতর হবে। শুধু তাই নয়, মসজিদ, মন্দির, প্যাগোডা বা সকল প্রকার ধর্মীয় উপসানলয়ে দায়িত্বরত কর্তা ব্যক্তিরা ধুমপানের কুফল সম্পর্কে প্রচার করে ভাল ফল পাওয়া সম্ভব।

সঠিক অনুচ্ছেদ শিরোনাম কোনটি?
titleA. ধূমপানজনিত প্রধান শ্বসন জটিলতা
titleB. শব্দগত ব্যাখ্যা
titleC. আইনি উদ্যোগ
titleD. সামাজিক উদ্যোগ
উত্তর: titleD
সামরিক গোয়েন্দা একটি বিস্তৃত সূত্র থেকে উপলব্ধ তথ্য ও গোয়েন্দা বিশ্লেষণ প্রদান করে যুদ্ধ কমান্ডারদের সিদ্ধান্ত গ্রহণ প্রক্রিয়া সমর্থন করে। এই জ্ঞাত বিশ্লেষণ প্রদানের জন্য কমান্ডারদের তথ্য প্রয়োজনীয়তা সনাক্ত করা এবং অপারেশন পরিবেশ, প্রতিকূল, বন্ধুত্বপূর্ণ এবং নিরপেক্ষ বাহিনী এবং যুদ্ধের অপারেশন এলাকায় বেসামরিক জনসংখ্যার তথ্য সংগ্রহ, বিশ্লেষণ, সুরক্ষা এবং প্রচারের একটি প্রক্রিয়া চিহ্নিত করা হয় এবং সুদের বিস্তৃত এলাকা গোয়েন্দা কর্মকান্ডগুলি কৌশলগত থেকে কৌশলগত পর্যন্ত সকল স্তরে পরিচালিত হয়, শান্তিময়, যুদ্ধের সময়কাল এবং যুদ্ধের সময়।

সর্বাধিক মিলিশিয়া উভয় বিশেষজ্ঞ ইউনিট এবং অন্যান্য অস্ত্র ও সেবা থেকে বিশ্লেষণী এবং তথ্য সংগ্রহকর্মীদের প্রদানের একটি সামরিক গোয়েন্দা ক্ষমতা বজায় রাখে। বুদ্ধিবৃত্তিক দায়িত্বের জন্য মনোনীত ব্যক্তি, বিশেষজ্ঞ গোয়েন্দা কর্মকর্তা এবং তালিকাভুক্ত সৈন্য বা গোয়েন্দা সংস্থায় নিযুক্ত অ-বিশেষজ্ঞরা তাদের বিশ্লেষণাত্মক দক্ষতা ও বুদ্ধিমত্তার জন্য আনুষ্ঠানিক প্রশিক্ষণ গ্রহণের আগে নির্বাচিত হতে পারে।

সামরিক গোয়েন্দা হুমকি সনাক্ত করতে, এবং বিরত রাখতে বা এটি পরাস্ত রাখার মধ্যে ব্যবহার করার সেরা পদ্ধতি এবং অস্ত্র বুঝতে তথ্য প্রদান করে।

সঠিক অনুচ্ছেদ শিরোনাম কোনটি?
titleA. সামরিক প্রযুক্তি এবং সরঞ্জাম
titleB. সামরিক গবেষণা পত্রিকা
titleC. সামরিক বুদ্ধিমত্তা
titleD. সামরিক ধারণা এবং পদ্ধতিসমূহ
উত্তর: titleC
ভবিষ্যতে প্রত্যেক বছর বয়সে মৃত্যু হারকে স্থির ধরে নিলে কোনও নির্দিষ্ট রাষ্ট্রে জন্ম নেয়া কোন ব্যক্তি গাড়ে যত বছর বাঁচে তাকে আয়ু বলা হয়। এখানে পুরুষ এবং মহিলাদের আয়ু পৃথকভাবে এবং একত্রেও উল্লেখ করা হয়েছে। বেশ কিছু অসার্বভৌম রাষ্ট্রকেও তালিকাবদ্ধ করা হয়েছে।

এই পরিসংখ্যান থেকে তালিকাবদ্ধ রাষ্ট্রসমূহের স্বাস্থ্যপরিসেবার উৎকর্ষ ছাড়াও তাৎক্ষনিক যুদ্ধ, মেদবহুলতা এবং এইস আই ভি সংক্রমণের একটা প্রতিচ্ছবি পাওয়া যায়।

জাতিসঙ্ঘের বিশ্ব জনসংখ্যা সম্ভাবনা, ২০১২ সংস্করণ অনুযায়ী ২০১০–২০১৩ সময়কালের মধ্যে পৃথিবীব্যাপী জন্মের সময়ে গড় আয়ু ছিল ৭১.০ বছর (পুরুষের ক্ষেত্রে ৬৮.৫ বছর এবং মহিলাদের ক্ষেত্রে ৭৩.৫ বছর) অথবা, "দ্য ওয়ার্ল্ড ফ্যাক্টবুক" অনুযায়ী ২০০৯ সালে পৃথিবীব্যাপী জন্মের সময়ে গড় আয়ু ছিল ৭০.৭ বছর (পুরুষের ক্ষেত্রে ৬৮.২ এবং মহিলাদের ক্ষেত্রে ৭৩.২ বছর)। বিশ্ব স্বাস্থ্য সংস্থা (হু) অনুযায়ী, সমস্ত রাষ্ট্রসমূহে মহিলাদের গড় আয়ু পুরুষদের গড় আয়ু অপেক্ষা বেশি।

হু অনুযায়ী যে রাষ্ট্রসমূহের সামগ্রিক আয়ু সর্বনিম্ন সেগুলো হল সিয়েরা লিওন, কেন্দ্রীয় আফ্রিকান প্রজাতন্ত্র, গণতান্ত্রিক কঙ্গো প্রজাতন্ত্র, গিনি-বিসাউ, লেসোথো, সোমালিয়া, সোয়াজিল্যান্ড, অ্যাঙ্গোলা, চাদ, মালি, বুরুন্ডি, ক্যামেরুন এবং মোজাম্বিক। ঐ রাষ্ট্রসমূহের মধ্যে কেবলমাত্র লেসোথো, সোয়াজিল্যান্ড এবং মোজাম্বিক এর ২০১১ সালে ১৫–৪৯ বয়সমণ্ডলীর মধ্যে এইস আই ভি প্রাদুর্ভাব হার ১০ শতাংশের অধিক।

সঠিক অনুচ্ছেদ শিরোনাম কোনটি?
titleA. প্রণালী-বৃত্তান্ত
titleB. জাতিসঙ্ঘের ২০০৯–২০১২-র তালিকা
titleC. সিআইএ-এর ২০১২-র তালিকা
titleD. বিশ্ব স্বাস্থ্য সংস্থার ২০১৩-র তালিকা
উত্তর: titleA
১৯৭৮ সালে গোলাম আযম পাকিস্তানি পাসপোর্ট ও বাংলাদেশের সল্পমেয়াদী ভিসা নিয়ে বাংলাদেশে চলে আসেন। কিন্তু তিনি ১৯৭৮ থেকে ১৯৯৪ সাল পর্যন্ত পাকিস্তানি নাগরিক হিসেবে কোন প্রকার বৈধ ভিসা ছাড়াই বাংলাদেশে অবস্থান করেন এবং তার জন্মসূত্রে এদেশে থাকার অধিকার রয়েছে এই অধিকারবলে দেশত্যাগে অস্বীকৃতি জানান। ২০০০ সালের পর গোলাম আযম সক্রিয় রাজনীতি থেকে অবসর নেন। তার উত্তরসূরী হলেন মতিউর রহমান নিজামী।

সঠিক অনুচ্ছেদ শিরোনাম কোনটি?
titleA. গ্রেফতার ও কারারুদ্ধ
titleB. বাংলাদেশে প্রত্যাবর্তন
titleC. কর্মজীবন
titleD. রায়
উত্তর: titleB
হযরত শাম্মাস ও তার মা হযরত সাফিয়া বিনতু রাবিয়া ইসলামের প্রথম পর্বে নবী মোহাম্মদের ইসলামের দাওয়াতে সাড়া দিয়ে ইসলাম গ্রহণ করেন। মুশরিকদের অত্যাচার সহ্য করতে না পেরে তিনি তার মাকে সঙ্গে নিয়ে হাবশায় হিজরত করেন। সেখান থেকে মক্কায় ফিরে আবার মদীনায় হিজরত করেন। মদীনায় হযরত মুবাশশির ইবন আল মুনজির-এর অতিথি হন । হযরত হানজালা ইবন আবী আমের আল-আনসারীর সাথে ভাতৃ সম্পর্ক প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. নাম ও বংশ পরিচয়
titleB. যুদ্ধে অংশগ্রহন
titleC. ইসলাম গ্রহণ ও হিজরত
titleD. মৃত্যু
উত্তর: titleC
তৎকালীন সন্দ্বীপের কৃতী সন্তান কালাপানিয়া ইউনিয়নের চেয়ারম্যান মরহুম আসাদুল হক চৌধুরী প্রকাশ সাহেব মিয়া সন্দ্বীপের বিভিন্ন এলাকা থেকে নদী সিকিস্তি ভূমীহীন মানুষদের কে ১৯৮০-৮১ সালে উড়ির চরে এনে বসতি করে দেয়। ১৯৮৫ সালের বন্যা, ১৯৯১ সালের ঘুর্নিঝড়, ২০০৭ সালের সিডর, ২০০৯ সালের আইলার মত বড় বড় প্রাকৃতিক দুর্যোগ মোকাবেলা করে উড়ির চর, যার মধ্যে ১৯৮৫ এবং ১৯৯১ সালের দুর্যোগে এই উড়ির চরের সবচেয়ে বেশি ক্ষতি হয়। উড়ির চর প্রথম চেয়ারম্যান নির্বাচিত হন মরহুম আসাদুল হক চৌধুরী প্রকাশ সাহেব মিয়ার সহধর্মিনী মিসেস তাহমিনা চৌধুরী।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যা
titleC. আয়তন
titleD. যোগাযোগ ব্যবস্থা
উত্তর: titleA
২০১৭ সালে, অ্যানাহিম, মার্কিন যুক্তরাষ্ট্র, অনুষ্ঠিত বিশ্ব ওয়েট লিফ্টিং চ্যাম্পিয়নশিপসে, চানু, ১৯৪ মোট কেজি (স্নেচে ৮৫ কেজি এবং ক্লিন ও জার্কে ১০৯ কেজি) উত্তোলন করে গেমস রেকর্ড ভেঙ্গে স্বর্ণ পদক লাভ করেন।
তার উত্তোলন করা ১৯৪ মোট কেজি, একটি নতুন বিশ্ব রেকর্ডও। এর আগে এই কৃতিত্ব অর্জন করেছিল ভারতীয় ভারোত্তোলক কর্ণম মালেশ্বরী, চানু দ্বিতীয় ভারতীয় ভারোত্তোলক যিনি এই কৃতিত্ব অর্জন করলেন।

সঠিক অনুচ্ছেদ শিরোনাম কোনটি?
titleA. ২০১৪, কমনওয়েলথ গেমস, গ্লাসগো, স্কটল্যান্ড
titleB. ২০১৭, বিশ্ব ওয়েট লিফ্টিং চ্যাম্পিয়নশিপস, অ্যানাহিম, মার্কিন যুক্তরাষ্ট্র
titleC. প্রাথমিক জীবন
titleD. ২০১৭, কমনওয়েলথ সিনিয়র ভারোত্তোলেন চ্যাম্পিয়নশিপস, গোল্ড কোস্ট, অস্ট্রেলিয়া
উত্তর: titleB
প্রথম তিন মৌসুমে পল ইঙ্গেলেন "গেম অব থ্রোনস"-এর প্রধান রূপসজ্জা পরিকল্পনাকারী ও রূপসজ্জাকর ছিলেন। তার সহকর্মী ছিলেন মেলিস ল্যাকারস্টিন, কনর ওসুলিভার ও রব ট্রেনটন। চতুর্থ মৌসুমের শুরুতে ইঙ্গেলেনের দলের স্থলাভিষিক্ত হন জেন ওয়াকার ও তার দল। তার দলে রয়েছেন অ্যান ম্যাকইউয়ান, এবং ব্যারি ও সারাহ গোয়ার।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. পোশাক-পরিচ্ছদ
titleC. পুরস্কার ও প্রশংসা
titleD. রূপসজ্জা
উত্তর: titleD
মুহাম্মদ (সা.) মদিনায় হিজরত করার পর তিনি মুহাজির ও আনসারদের মধ্যে ভ্রাতৃত্বের বন্ধন করে দেন। উমরের সাথে মুহাম্মদ ইবনে মাসলামা ভ্রাতৃত্বের বন্ধনে আবদ্ধ হন। পরবর্তীতে উমর খলিফা হলে মুহাম্মদ ইবনে মাসলামা হিসাবরক্ষণের প্রধান পরিদর্শক হিসেবে দায়িত্ব পান।

৬২৪ সালে উমর বদরের যুদ্ধে অংশগ্রহণ করেন। ৬২৫ সালে তিনি উহুদের যুদ্ধেও অংশ নেন। পরবর্তীতে তিনি বনু নাদির গোত্রের বিরুদ্ধে অভিযানেও অংশ নিয়েছেন।

৬২৫ সালে মুহাম্মদ (সা.) এর সাথে উমরের মেয়ে হাফসা বিনতে উমরের বিয়ে হয়।

৬২৭ সালে তিনি খন্দকের যুদ্ধ এবং তার পরবর্তী বনু কুরাইজা গোত্রের বিরুদ্ধে অভিযানে অংশ নিয়েছেন। ৬২৮ সালে তিনি হুদায়বিয়ার সন্ধিতে অংশ নেন এবং সাক্ষ্য হিসেবে এতে স্বাক্ষর করেন।

৬২৮ সালে উমর খায়বারের যুদ্ধে অংশ নিয়েছেন।

৬৩০ সালে মক্কা বিজয়ের সময় উমর এতে অংশ নেন। পরে হুনায়নের যুদ্ধ এবং তাইফ অবরোধে তিনি অংশ নিয়েছেন। তাবুকের যুদ্ধে সাহায্য হিসেবে তিনি তার সম্পদের অর্ধেক দান করে দিয়েছিলেন।বিদায় হজ্জেও তিনি অংশ নিয়েছেন।

সঠিক অনুচ্ছেদ শিরোনাম কোনটি?
titleA. মুক্ত বাণিজ্য
titleB. মদিনার জীবন
titleC. সামরিক সম্প্রসারণ
titleD. সংস্কার
উত্তর: titleB
সাইফ ১৯৬০-এর দশক থেকে লেখালেখির মাধ্যমে সাহিত্যজীবনে প্রবেশ করেন। ১৯৬২ সালে তার প্রথম কবিতা তৎকালীন "সমকালে" প্রকাশিত হওয়ার পর ১৯৮৩ সালে প্রথম কাব্যগ্রন্থ "সন্ত্রাসে সহবাস" প্রকাশিত হয়। তার ১৫টি গ্রন্থ প্রকাশিত হয়েছে যার মধ্যে বাংলা কবিতার ৮টি সংকলন ও ২টি প্রবন্ধ সংকলন রয়েছে। এছাড়া, বিভিন্ন সময়িকীতে তার অসংখ্য লেখাসহ তার কাব্যগ্রন্থ বাংলা ভাষার পাশাপাশি ইংরেজি ও স্প্যানিশ ভাষায় প্রকাশিত হয়েছে।

১৯৯২ সালে তার লেখা সাহিত্য বিষয়ক সংকলন গ্রন্থ "উক্তি ও উপলব্ধি" প্রকাশিত হয়। ২০০৪ সালে মাহবুব তালুকদারের সাথে যৌথভাবে বাংলাদেশের সমসাময়িক গদ্য নিয়ে একটি গ্রন্থ প্রকাশিত হয়। ২০০৯ সালে প্রকাশিত হয় কবিতা সংকলন "প্রধানত স্মৃতি এবং মানুষের পথচলা" যাতে ৭৫টি কবিতা রয়েছে।

১৯৯৮ সালে দিব্য প্রকাশ থেকে ফয়জুল লতিফ চৌধুরীর সম্পাদনায় "ভয়েস অব হায়াৎ সাইফ" নামে একটি ইংরেজি অনুবাদকৃত কাব্য গ্রন্থ প্রকাশিত হয়। গ্রন্থটিতে ৪৫টি কবিতা রয়েছে। ২০০১ সালে পাঠক সমাবেশ থেকে হায়াৎ "সাইফ: সিলেক্টেড পয়েম্‌স" নামে একটি গ্রন্থ প্রকাশিত হয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. স্কাউট আন্দোলন
titleC. কর্মজীবন
titleD. সাহিত্য জীবন
উত্তর: titleD
অগ্নি-৫ একটি সলিড ফুয়েলড ইন্টারকন্টিনেন্টাল ব্যালিস্টিক মিশাইল (আইসিবিএম)। ডিআরডিও এটি তৈরি করেছে। এটি ৫,০০০ কিলোমিটারের বেশি দূরত্বে আঘাত হানতে সক্ষম। দূরপাল্লার অগ্নি-৫ ক্ষেপণাস্ত্রের প্রথম পরীক্ষা চালিয়েছে ভারত ২০১২ সালের ১৯ এপ্রিল। পাঁচ হাজার কিলোমিটার দূরের লক্ষ্যভেদে সক্ষম এই আন্তঃমহাদেশীয় (আইসিবিএম) ক্ষেপণাস্ত্র অগ্নি-৫ ভারতের সবচেয়ে দূরপাল্লার ক্ষেপণাস্ত্র। অর্থাৎ পারমাণবিক বোমা বহনে সক্ষম ক্ষেপণাস্ত্রটির লক্ষ্যভেদের আওতায় চীনের রাজধানী বেইজিংসহ প্রায় সমস্ত এশিয়া মহাদেশ তো থাকছেই এমনকি ইউরোপের সবগুলো দেশ এবং আফ্রিকায় আঘাত হানতে পারবে এটি। ডিআরডিও জানিয়েছে, শুধুমাত্র আমেরিকা ছাড়া পৃথিবীর সব অঞ্চল অগ্নি-৫ এর আওতায় রয়েছে। । অগ্নি-৫ আইসিবিএম দুই স্টেজ-বিশিষ্ট অগ্নি-৩ ক্ষেপণাস্ত্রটির সঙ্গে একটি তৃতীয় কমপোজিট স্টেজ জুড়ে তৈরি করা হয়েছে। ওজন কমানোর জন্য এটি হাই কমপোজিট কনটেন্ট দিয়ে তৈরি করা হয়েছে। অগ্নি-৫ ক্ষেপণাস্ত্রের দৈর্ঘ্য ১৭.৫ মিটার। এটি একটি ক্যানিস্টার লঞ্চ মিশাইল সিস্টেম। এটি সহজে ব্যবহারযোগ্য, সহজে বহনযোগ্য ও যে কোনো জায়গা থেকে ছোঁড়া যায়।ভারত আশা করছে, আগামী ২০১৪-১৫ সালের মধ্যে এ ক্ষেপণাস্ত্র সামরিক বাহিনীতে নিয়মিত অস্ত্র হিসেবে চালু করা হবে এটির ওজন ৪৯ টন। গণপ্রজাতন্ত্রী চীনের মতে অগ্নী৫ ৮০০০কিমি দূরের লক্ষ্যবস্তুতে হামলা করতে সক্ষম এবং ভারত পশ্চিমি শক্তির মধ্যে যাতে ভারত সম্পর্কে আতঙ্ক না ছড়ায় তাই উদ্দেশ্য প্রনোদিত ভাবে এর ক্ষমতা কম করে দেখাচ্ছে৷

সঠিক অনুচ্ছেদ শিরোনাম কোনটি?
titleA. অগ্নি-২
titleB. অগ্নি-১
titleC. অগ্নি-৩
titleD. অগ্নি-৫
উত্তর: titleD
বিশ্বের অধিকাংশ রাষ্ট্রেই বড়দিন একটি প্রধান উৎসব তথা সরকারি ছুটির দিন হিসেবে পালিত হয়। এমনকি অ-খ্রিষ্টান সংখ্যাগরিষ্ঠ কয়েকটি দেশেও মহাসমারোহে বড়দিন উদযাপিত হতে দেখা যায়। কয়েকটি অ-খ্রিষ্টান দেশে পূর্বতন ঔপনিবেশিক শাসনকালে বড়দিন উদযাপনের সূত্রপাত ঘটেছিল। অন্যান্য দেশগুলিতে সংখ্যালঘু খ্রিষ্টান জনসাধারণ অথবা বৈদেশিক সংস্কৃতির প্রভাবে বড়দিন উদযাপন শুরু হয়। তবে চীন (হংকং ও ম্যাকাও বাদে), জাপান, সৌদি আরব, আলজেরিয়া, থাইল্যান্ড, নেপাল, ইরান, তুরস্ক ও উত্তর কোরিয়ার মতো কয়েকটি উল্লেখযোগ্য দেশে বড়দিন সরকারি ছুটির দিন হিসেবে পালিত হয় না।

অধিকাংশ দেশে প্রতি বছর বড়দিন পালিত হয় ২৫ ডিসেম্বর তারিখে। তবে রাশিয়া, জর্জিয়া, মিশর, আর্মেনিয়া, ইউক্রেন ও সার্বিয়ার মতো কয়েকটি ইস্টার্ন ন্যাশানাল চার্চ ৭ জানুয়ারি তারিখে বড়দিন পালন করে থাকে। কারণ এই সকল চার্চ ঐতিহ্যশালী জুলিয়ান ক্যালেন্ডার ব্যবহার করে থাকে; জুলিয়ান ক্যালেন্ডারের ২৫ ডিসেম্বর প্রামাণ্য জর্জিয়ান ক্যালেন্ডারের ৭ জানুয়ারি তারিখে পড়ে।

সারা বিশ্বে, সাংস্কৃতিক ও জাতীয় ঐতিহ্যগত পার্থক্যের পরিপ্রেক্ষিতে বড়দিন উৎসব উদযাপনের রূপটিও ভিন্ন হয়ে থাকে। জাপান ও কোরিয়ার মতো দেশে খ্রিষ্টানদের সংখ্যা আনুপাতিকভাবে কম হলেও বড়দিন একটি জনপ্রিয় উৎসব। এই সব দেশে উপহার প্রদান, সাজসজ্জা, ও বড়দিনের বৃক্ষের মতো বড়দিনের ধর্মনিরপেক্ষ দিকগুলি গৃহীত হয়েছে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ব্যুৎপত্তি
titleC. সাজসজ্জা
titleD. উদযাপন
উত্তর: titleD
সংস্কৃতে "কুল" শব্দের অর্থ "পরিবার" বা "গোত্র"। কুলপুরাণ সাধারণত নির্দিষ্ট বর্ণের উদ্ভব, আখ্যান ও কিংবদন্তির বর্ণনা দেয়। বর্ণভেদ পরিচয়ের একটি গুরুত্বপূর্ণ উপাদান হল কুলপুরাণ। যদিও অনেক ক্ষেত্রেই প্রতিদ্বন্দ্বী বর্ণের কুলপুরাণের দ্বারা এই পুরাণগুলির বক্তব্য খণ্ডিত হয়েছে। কুলপুরাণ সাধারণত স্থানীয় ভাষায় লিখিত অথবা অনেক ক্ষেত্রে মৌখিক পরম্পরায় প্রচারিত। কুলপুরাণগুলি নিয়ে গবেষণাকর্ম কমই হয়েছে। তবে ব্রিটিশ জনগণনা রিপোর্টে ও বিভিন্ন গেজেটিয়ারে এগুলি নথিবদ্ধ করা হয়।

সঠিক অনুচ্ছেদ শিরোনাম কোনটি?
titleA. উপপুরাণ
titleB. জৈন ও বৌদ্ধ পুরাণ
titleC. কুলপুরাণ
titleD. উৎস
উত্তর: titleC
কলকাতার নিকটবর্তী চন্দ্রকেতুগড়ে প্রত্নতাত্ত্বিক খননকার্য চালিয়ে প্রমাণ পাওয়া গিয়েছে যে এই অঞ্চলটি বিগত দুই হাজার বছরেরও বেশি সময়কাল ধরে জনবসতিপূর্ণ। মধ্যযুগীয় বাংলা সাহিত্যের একাধিক গ্রন্থে হুগলি নদীর তীরবর্তী কলিকাতা গ্রামের উল্লেখ পাওয়া যায়। এগুলির মধ্যে উল্লেখযোগ্য হল বিপ্রদাস পিপলাইয়ের "মনসাবিজয়" কাব্য (১৪৯৫ খ্রি.), মুকুন্দরাম চক্রবর্তীর "কবিকঙ্কণ চণ্ডী" (১৫৯৪-১৬০৬ খ্রি.), সৈয়দ আলাওলের "পদ্মাবতী" (১৬৪৫–৫২ খ্রি.), কৃষ্ণরাম দাসের "কালিকামঙ্গল" (১৬৭৬–৭৭ খ্রি.), সনাতন ঘোষালের "ভাষা-ভাগবত" (১৬৭৯–৮০ খ্রি.) ও কৃষ্ণদাসের "নারদপুরাণ" (১৬৯২ খ্রি.)। ১৫৮২ সালে রাজা টোডরমলের নির্দেশে সমগ্র বাংলা সুবা (প্রদেশ) জরিপ করে "ওয়ালিশ-ই-জমা তুমার" নামে একটি তালিকা প্রস্তুত করা হয়। আবুল ফজলের "আইন-ই-আকবরি" (১৫৯০ খ্রি.) গ্রন্থে উদ্ধৃত এই তালিকাটিতে "কলিকাতা" গ্রামটির উল্লেখ রয়েছে। এছাড়াও গোলাম হোসেন সেলিম রচিত "রিয়াজ-উস-সালাতিন" (১৭৮৬ খ্রি.) নামক একটি ফার্সি গ্রন্থেও "কলিকাতা" গ্রামের উল্লেখ রয়েছে। ১৬৯০ সালে ব্রিটিশ ইস্ট ইন্ডিয়া কোম্পানি বাংলায় বাণিজ্য বিস্তারের উদ্দেশ্যে এই অঞ্চলে পদার্পণ করে। এই সময় থেকেই শহর কলকাতার লিখিত ইতিহাসের সূচনা। জব চার্নক নামে কোম্পানির এক প্রশাসককে সাম্রাজ্যবাদী ঐতিহাসিকগণ কলকাতার প্রতিষ্ঠাতা মনে করতেন। যদিও আধুনিক গবেষকগণ এই মত খণ্ডন করেছেন। ২০০৩ সালে একটি জনস্বার্থ মামলার পরিপ্রেক্ষিতে কলকাতা হাইকোর্ট জানিয়ে দেন যে কোনো নির্দিষ্ট ব্যক্তিকে কলকাতার প্রতিষ্ঠাতা অভিধায় অভিহিত করা যাবে না।

সঠিক অনুচ্ছেদ শিরোনাম কোনটি?
titleA. মধ্য কলকাতা
titleB. শিল্পকলা
titleC. খেলাধুলা
titleD. প্রাক-ব্রিটিশ যুগ
উত্তর: titleD